KOMISIJOS REGLAMENTAS (EB) Nr. 893/2005
2005 m. birželio 14 d.
iš dalies keičiantis Reglamentą (EB) Nr. 1520/2000 dėl tam tikrų 14 straipsnyje nustatytų sumų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 8 straipsnio 3 dalies pirmą pastraipą,
kadangi:
(1)
Nuo naujųjų valstybių narių įstojimo 2004 m. gegužės 1 d. įgyta patirtis rodo, kad didžioji eksporto grąžinamųjų išmokų dalis buvo išmokėta iš rezervo, nurodyto 2000 m. liepos 13 d. Komisijos reglamento (EB) Nr. 1520/2000, nustatančio bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus (2), 14 straipsnio 1 dalies pirmoje pastraipoje.
(2)
Siekiant užtikrinti pakankamus išteklius, reikėtų padidinti Reglamento (EB) Nr. 1520/2000 14 straipsnio 1 dalyje minimą rezervą kiekvieniems biudžetiniams metams. Be to, reikėtų padidinti to reglamento 14 straipsnio 3 dalyje nurodytą ribą, kurią pasiekus Komisija gali sustabdyti rezervo taikymą.
(3)
Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1520/2000 14 straipsnis iš dalies keičiamas taip:
a)
1 dalies pirmoje pastraipoje „35 milijonai eurų“ pakeičiama „40 milijonų eurų“;
b)
3 dalies antroje pastraipoje „25 milijonai eurų“ pakeičiama „30 milijonų eurų“.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 14 d.